|  |  |
| --- | --- |
| Untitled-1 | **ΕΘΝΙΚΟ ΜΕΤΣΟΒΙΟ ΠΟΛΥΤΕΧΝΕΙΟ****ΓΕΝΙΚΗ ΔΙΕΥΘΥΝΣΗ ΔΙΟΙΚΗΤΙΚΗΣ ΣΤΗΡΙΞΗΣ & ΣΠΟΥΔΩΝ****ΔΙΕΥΘΥΝΣΗ ΜΕΡΙΜΝΑΣ****ΤΜΗΜΑ ΦΟΙΤΗΤΙΚΗΣ ΜΕΡΙΜΝΑΣ**• Ηρώων Πολυτεχνείου 9, Πολυτεχνειούπολη Ζωγράφου Τ.Κ. 157 72 • Τηλέφωνο : 210 772 1951 |

**Αθήνα, 20.06.2025**

**ΑΝΑΚΟΙΝΩΣΗ - ΠΡΟΣΚΛΗΣΗ**

**για τη χορήγηση του «Βραβείου Λάζαρου Λαζαρίδη» ακαδ. έτους 2024-2025.**

Το Εθνικό Μετσόβιο Πολυτεχνείο προκηρύσσει το **«Βραβείο Λάζαρου Λαζαρίδη» για το ακαδ. έτος 2024-2025**,μεποσό διάθεσης ύψους 1.000,00€, το οποίο θα χορηγηθεί **στον πρωτοετή φοιτητή ή φοιτήτρια της Σχολής Πολιτικών Μηχανικών Ε.Μ.Π.**, που θα έχει συγκεντρώσει την υψηλότερη συνολική βαθμολογία στις Πανελλήνιες Εξετάσεις (Σ.Β. με άριστα το 80 συνυπολογίζοντας τα 4 μαθήματα του 2ου Επιστημονικού Πεδίου) κατά το κρινόμενο έτος, από όλους τους αιτούντες που πληρούν αθροιστικά τους κατωτέρω όρους:

* είναι Ελληνικής καταγωγής και υπηκοότητας, Δημότης εντός της ΠΕ Καρδίτσας
* έχει αποφοιτήσει από Λύκειο εντός της ΠΕ Καρδίτσας και έχει δώσει Πανελλήνιες Εξετάσεις εισαγωγής σε εξεταστικό κέντρο εντός της ΠΕ Καρδίτσας
* δεν ανήκει σε ειδικές κατηγορίες που εισάγονται επιπλέον των θέσεων εισακτέων (διακριθέντες αθλητές, μεταγραφόμενοι κλπ).

Η επιλογή του/της δικαιούχου θα γίνει με την εξής σειρά προτεραιότητας, βάσει του τρόπου εισαγωγής στη Σχολή Πολιτικών Μηχανικών:

* απόφοιτος/η ΓΕΛ ή ΕΠΑΛ που εισήχθη με την πρώτη προσπάθεια
* απόφοιτος/η ΓΕΛ ή ΕΠΑΛ που εισήχθη με τη δεύτερη ή και την τρίτη προσπάθεια (με χρήση του 10%)
* φοιτητής/τρια της εν λόγω Σχολής που εισήχθη με την ειδική κατηγορία σοβαρών παθήσεων.

Σε περίπτωση ισοβαθμίας στη βαθμολογία εισαγωγής, το ποσό κατανέμεται μεταξύ των ισοβαθμούντων.

Για την εύρεση του/της δικαιούχου, θα ζητηθούν από τη Γραμματεία της Σχολής Πολιτικών Μηχανικών, τα στοιχεία των φοιτητών/ριών, κατά σειρά βαθμολογίας στις Πανελλήνιες εξετάσεις, που πληρούν τους όρους του βραβείου και, κατόπιν ενημέρωσής τους από το Τμήμα Φοιτητικής Μέριμνας, θα αναζητηθεί αυτεπάγγελτα το πιστοποιητικό οικογενειακής κατάστασής τους για την πιστοποίηση της Ελληνικής καταγωγής/υπηκοότητας και των στοιχείων Δημοτολογίου. Σε περίπτωση που ο/η υποψήφιος/ια με τη μεγαλύτερη βαθμολογία δεν είναι Ελληνικής καταγωγής/υπηκοότητας και Δημότης εντός της ΠΕ Καρδίτσας, θα ελεγχθεί ο δεύτερος στη βαθμολογία ως προς τον όρο αυτό κ.ο.κ.

Για περισσότερες πληροφορίες μπορείτε να επικοινωνείτε με το Τμήμα Φοιτητικής Μέριμνας στα τηλέφωνα 210 7721820 & 210 7721356 ή στην ηλεκτρονική διεύθυνση fmerimna@mail.ntua.gr.

|  |
| --- |
| **ΜΕ ΕΝΤΟΛΗ ΤΟΥ ΠΡΥΤΑΝΗ****Η ΠΡΟΪΣΤΑΜΕΝΗ** **ΤΗΣ Δ/ΝΣΗΣ ΜΕΡΙΜΝΑΣ**  |
|  |
| **Β. ΜΠΑΛΑΜΠΑΝΗ** |